เลี้ยวเข้าโรงแรมสายลม สู่พื้นที่ริมทะเล บริเวณของร้านอาหารจัดพื้นที่และบรรยากาศให้ดูโปร่ง โล่งสบาย พร้อมรับลมทะเลอย่างเต็มที่ มีทั้งพื้นที่ในร่มและกลางแจ้ง ใครต้องการโต๊ะริมทะเลแนะนำให้โทรจองก่อน และไปช่วงเย็น ก่อนพระอาทิตย์จะตก จะได้บรรยากาศชมวิวทะเลสวยๆ ระหว่างทานอาหารไปด้วย ได้โต๊ะและสั่งอาหารได้เลย เมนูที่อยากให้ลองสั่งคือ เนื้อปูผัดผงกะหรี่ จานไม่ใหญ่มาก เน้นปูแกะมาให้ ทานได้อย่างสบายใจ ข้าวผัดขี้เมาทะเล กุ้ง ปู ปลาหมึกมาเต็ม รสชาติอาจจะคล้ายข้าวคลุกผัดกระเพราสักหน่อย แต่อร่อย และสำหรับใครที่เบื่อข้าวผัดกุ้งปูทั่วไป ลองสั่งมากันได้ เมนูคลาสสิก ทานง่าย สำหรับเด็กสั่งกุ้งชุบแป้งทอดเลย ไม่ผิดหวัง ส่วนอาหารทะเลอื่นๆสดสมกับมาถึงหัวหิน 
